Noudat teepartytjies oral in die nuus is, het mens sommer self lus om die goeie teeservies uit te pak en by die tuisnywerheid langs te ry vir laagkoek, rolkoek en ’n paar dosyn worsrolletjies.
’n Middagtee sal dit moet wees, soos in Victoriaanse tye toe die Hertogin van Bedford gereeld in die laat middag ’n insinking beleef het en haarself in haar boudoir met ’n pot tee en ’n bord lekkergoed gelawe het tot etenstyd...